Dagat Giyaw

An Dagat Giyaw () iyo an sarong pangaran na itinao sa amihanan na kabtang kan Dagat Subangan na Tsina, na sarong kasagkoran na dagat kan Kadagatan Pasipiko.  Namumugtak ini sa pag-ultanan kan pangenot na kadagaan kan Tsina asin kan rawis kan Korea. Naggikan an pangaran kaini sa mga saradit na mga pidaso nin basud gikan sa mga bagyo kan basud nin Desyerto kan Gobi na nagkakawsa nim pagigin kolor giyaw sa ibabaw kan tubig mantang papalubog an saldang asin mapupwedeng matanaw kapag naglalayag o naglalayog pasiring sa solnopan.

Pig-aapod na Dagat Bohai an pinakapanlaog na baybayon kan Dagat Giyaw (dating Baybayon kan Pechihli o Baybayon kan Chihli).  Minalaog digdi an bulos kan Salog Giyaw (sa paagi kan probinsya kan Shandong asin kan kapitolyo kaining Jinan) asin Hai He (sa pag-agi sa Beijing asin Tianjin).

Saro an Dagat Giyaw sa apat na mga dagat na pinangaranan gikan sa mga kolor— an iba pa iyo an Dagat Itom, an Dagat Pula, asin an Dagat Puti.

Toltolan